2.  ΑΠΟΦΑΣΙΣ ΔΙΟΙΚΗΤΟΥ ΤΟΥ ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ Αριθ. 1229 της 12/14 Νοεμ. 1973 (ΦΕΚ  Β΄ 1343) (Διόρθ. Ημαρτ. εν ΦΕΚ Β΄ 1447 της 12 Δεκ.  1973). Περί περιθάλψεως προσωπικού Οργανισμού Γεωργικών Ασφαλίσεων εκτός περιφερείας τέως Διοικήσεως Πρωτευούσης. Έχοντες υπ’ όψει: 1.Τας διατάξεις του άρθρ. 15 του Νόμ. 4169/ 1961. 2.Τας διατάξεις του Κανονισμού «Καταστάσεως Διοικητικού Προσωπικού του ΟΓΑ». 3.Τας διατάξεις του Κανονισμού «Διαρθρώσεως, Συνθέσεως και Αρμοδιοτήτων των Υπηρεσιών του ΟΓΑ». 4.Τας διατάξεις του Κανονισμού «Περιθάλψεως Προσωπικού του ΟΓΑ» και ιδία του άρθρ. 18 αυτού. 5.Τας υπ’ αριθ. 231/1973 και 1175/1973 αποφάσεις ημών. 6.Την σύμφωνον γνώμην του παρά τω ΟΓΑ Υπηρεσιακού Συμβουλίου εκφρασθείσαν εν τω υπ’ αριθ. 14 της 17ης Οκτ. 1973 Πρακτικώ αυτού και 7.Τας ανάγκας της Υπηρεσίας, αποφασίζομεν: Ι.Ορίζομεν, όπως, αι αυταί προϋποθέσεις και η αυτή διαδικασία παροχής της περιθάλψεως ως και αποδόσεως των σχετικών δαπανών, η προβλεπομένη υπό του Κανονισμού «Περιθάλψεως Προσωπικού του ΟΓΑ» δια τους εις την Περιφέρειαν της τέως Διοικήσεως Πρωτευούσης δικαιούχους, ισχύσουν και δια τους, δι’ οιονδήποτε λόγον, εκτός της Περιφερείας ταύτης, αλλά εντός των ορίων της Χώρας, ευρισκομένους υπαλλήλους του ΟΓΑ ως και τα προστατευόμενα μέλη των οικογενειών αυτών. ΙΙ.Ειδικώτερον, όσον αφορά εις την παροχήν προεγκρίσεως υπό του Ελεγκτού Ιατρού του ΟΓΑ, όπου εκ του Κανονισμού «Περιθάλψεως Προσωπικού του ΟΓΑ» προβλέπεται τοιαύτη και εφ’ όσον αύτη δεν εζητήθη εκ των προτέρων, εναπόκειται εις την κρίσιν του Ελεγκτού Ιατρού η παροχή της υπό του άρθρ. 30 του Κανονισμού «Περιθάλψεως Προσωπικού του ΟΓΑ» προβλεπομένης εγκρίσεως, μετά την υποβολήν των οικείων δικαιολογητικών. Σελ.1068,816 Τεύχος 591-Σελ. 46 ΙΙΙ.Δια την απόδοσιν των δαπανών περιθάλψεως, δέον όπως περιέρχωνται εγκαίρως εις την Υπηρεσίαν Περιθάλψεως ΟΓΑ τα σχετικά δικαιολογητικά, άμα δε τη επιστροφή των υπαλλήλων εις Αθήνας προσκομίζηται το βιβλιάριον ασθενείας δια την ενημέρωσίν του. ΙV.Η προσκόμισις των δικαιολογητικών των προστατευομένων μελών πραγματοποιείται μερίμνη και ευθύνη των υπαλλήλων ΟΓΑ, εις τους οποίους αποδίδονται και αι αντίστοιχοι δαπάναι περιθάλψεως. Η παρούσα δημοσιευθήτω δια της Εφημερίδος της Κυβερνήσεως. 39.Λ.λ.2 Περίθαλψη Προσωπικού Ο.Γ.Α. 